52 T. THORELL 
sinuatus, postice truncatus, in lateribus partis thoracicae prae- 
sertim posterius modice rotundatus, parte cephalica quoad libera 
est brevissima, anteriora versus sensim modo paullulo angustata, 
fronte rotundata circa 8/, partis thoracicae latitudine aequanti. 
Dorsum cephalothoracis a latere visum ante declivitatem posticam 
sat brevem et superius convexam libratum et rectum est, pone 
oculos tamen convexum et proclive. Laevis et nitidus est cepha- 
lothorax, pube tenui appressa minus densa vestitus et pilis sat 
longis erectis sparsus; sulcus ordinarius centralis brevissimus 
est, dimidium tarsum 3." paris longitudine vix superans: apud 
(ante) hunc sulcum impressionem sat parvam levissimam video. 
Series oculorum antica paullulo deorsum est curvata, series po- 
stica desuper visa recta, vix vel parum procurva; oculi medii 
antici paullo majores sunt quam oculi 4 postici (qui eadem ma- 
gnitudine sunt inter se) et paullulo majores quoque quam late- 
rales antici, quorum diameter brevior evidentissime minor est 
quam diameter oculorum mediorum anticorum. Oculi medii aream 
occupant multo, paene duplo, latiorem postice quam antice , et 
non parum latiorem postice quam longiorem. Spatium inter oculos 
medios anticos dimidiam eorum diametrum aequat, et paullulo mi- 
nus (saltem non majus) est quam spatium quo a lateralibus anticis 
distant. Intervallum inter oculos medios posticos eorum diametro 
paene triplo majus est; a lateralibus posticis spatio disjuncti sunt 
hi oculi, quod eorum diametro plus dimidio (vix duplo) est majus. 
Oculi medii antici a mediis posticis spatiis sunt sejuncti, quae 
oculi postici diametro paullo majora sunt sed evidenter paullo 
minora quam diameter oculi medii antici. Spatium inter mar- 
ginem clypei et oculos laterales anticos circa !/, diametri horum 
oculorum aequat; intervallum inter marginem clypei et oculos 
medios anticos etiam multo minus est. Mandibulae deorsum et 
paullo anteriora versus directae sunt, femoribus anticis paullo cras- 
siores et patellis anticis paullo longiores, circa duplo et dimidio 
longiores quam latiores, apice oblique et sat late truncatae, in 
dorso versus basin modice convexae, excepto versus basin obsolete 
transversim rugosae , nitidissimae, pilis longioribus sat dense 
sparsae. Sulcus unguicularis antice 3 dentibus, quorum medius 
